මෙහි ඉහළ පස් තට්ටුව නැතහොත් වැලි සහ බොරළු මෑත හිම යුගයන්හිදී එනම් ප්ලයිස්ටෝසීන යුගයේදී නිර්මාණ තැන්පතු ලෙස හඳුනාගෙන ඇත.මේ පුරා ජෛව විවිධත්ව අවශේෂ සහිත බිමෙහි ප්‍රාග් ‍ඓතිහාසික මානවයා පිළිබඳ ජනාවාස සාධකද අනාවරණය වීම විශේෂත්වයකි.මේ ස්ථාන හතර පුරාවස්තු ආඥා පනත යටතේ පුරාවිද්‍යා රක්ෂිත ලෙස ගැසට් පත්‍රය මාර්ගයෙන් ප්‍රකාශයට පත් කර 2014 ජූලි 07 දිනට යෙදී තිබෙන ජාතික පුරාවිද්‍යා සතියේ සමාරම්භක දිනයේදී එම ස්ථාන ආශ්‍රිතව ක්‍රියාකාරකම් කීපයක් පුරාවිද්‍යා දෙපාර්තමේන්තුව,පරිසර හා පුනර්ජනනීය බලශක්ති අමාත්‍යාංශයේ ජෛව විවිධත්ව ලේකම් කාර්යාලය,හොල්සිම් ලංකා සමාගම.සිමෙන්ති සංස්ථාව, වන සංරක්ෂණ දෙපාර්තමේන්තුව සහ වනාතවිල්ලුව ප්‍රාදේශීය ලේකම් කාර්යාලය යන ආයතනයන්හි සහභාගිත්වයෙන් ක්‍රියාවට නැංවීමට සැලසුම් කර තිබේ.මානව ඉතිහාසයට පෙර කාලයට අයත් පුරා ජෛව විවිධත්ව ස්ථානයක් පුරාවිද්‍යා රක්ෂිතයක් ලෙස ප්‍රකාශයට පත් කරන ප්‍රථම අවස්ථාව මෙය වන අතර පුරාවිද්‍යා දෙපාර්තමේන්තුවේ සුවිශේෂී කඩඉමක් ලෙස සඳහන් කරයි..